Diari Oficial de la Generalitat Valenciana


Sumari del DOGV 1034, del 30-03-1989 (1989/813500)

ORDRE de 3 de març de 1989, de la Conselleria d'Agricultura i Pesca, per la qual s'aprova el Pla d'Obres i Millores Territorials de la zona de concentració parcel.lària d'una àrea de Cuevas de Vinromà (Castelló).
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/03/(2)/dof/vci/html**

### Dades del document

Número de DOGV
:   1034

Data del DOGV
:   30-03-1989

Secció del DOGV
:   DISPOSICIONS GENERALS

Número del document
:   1989/813500


Data del document
:   03-03-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 de març de 1989, de la Conselleria d'Agricultura i Pesca, per la qual s'aprova el Pla d'Obres i Millores Territorials de la zona de Concentració Parcel.lària d'una àrea de Cuevas de Vinromá (Castelló).  
Pel Decret 27/1988, de 22 de febrer, del Consell de la Generalitat Valenciana, es va declarar d'utilitat i execució urgent la concentració parcel·lària d'una zona de Cuevas de Vinromà (Castelló). Per tal d'acomplir allò que disposa l'article 82 de la Llei de Reforma i Desenvolupament Agrari, de 12 de gener de 1973, els Serveis Territorials de la Conselleria d?agricultura i Pesca de Castelló, han redactat i sotmeten a l'aprovació de la Conselleria d?agricultura i Pesca el «Pla d'Obres i Millores Territorials» de la zona esmentada, que es refereix a: camins rurals, sanejaments i desguassos, sondejos d'investigació d'aigües subterrànies, línies elèctriques i instal·lacions electromecàniques dels sondejos, canonades d'enllaç, dipòsits d'enllaç i regulació del reg, xarxes de reg i obres especials.  
Examinat el pla susdit, aquesta conselleria considera que les obres que s'hi inclouen han estat classificades com cal, segons que determina l'article 61 de la Llei de Reforma i Desenvolupament Agrari i a més, aquestes obres són convenients per obtenir de la concentració parcel·lària els majors guanys per a la producció de la zona i per als agricultors afectats.  
En atenció d'aquests motius,  
ORDENE:  
Article primer  
S'aprova el Pla d'Obres i Millores Territorials (primera part) de la zona de concentració parcel·lària d'una àrea de Cuevas de Vinromà (Castelló).  
Article segon  
D'acord amb els articles 62, 65 i 70 de la Llei de Reforma i Desenvolupament Agrari, les obres de: construcció de camins rurals, sanejaments i desguassos, sondejos d'investigació d'aigües subterrànies, línies elèctriques i instal·lacions electromecàniques dels sondejos, canonades i dipòsits d'enllaç i regulació del reg, queden classificades com a Obres d?Interès General en el grup a) de l'article 61 de la Llei esmentada, per la qual cosa han de ser subvencionades totalment, i les altres obres incloses en el Pla, és a dir, les xarxes de reg i les obres especials, queden classificades com a obres complementàries per a la zona en el grup d) de l'article susdit, i s'hi estableix una subvenció del 40% de l?import i una bestreta del 60% restant, reintegrable en un període de 10 anys.  
Les quantitats anticipades produiran un interès del 4% anual, d'acord amb el que disposa l'article 74 de la Llei de Reforma i Desenvolupament Agrari.  
Article tercer  
La Direcció General de Desenvolupament Agrari dictarà les normes escaients per a la millor aplicació del que disposa aquesta disposició.  
DISPOSICIO FINAL  
Aquesta ordre entrarà en vigor el mateix dia de la publicació al Diari Oficial de la Generalitat Valenciana.  
València, 3 de març de 1989.  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI